
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2407 

26 Σεπτεμβρίου 2013 


ΑΠΟΦΑΣΕΙ Σ 

Αριθμ. Οίκ. 170544 

Πρότυπες Περιβαλλοντικές Δεσμεύσεις (ΠΠΔ) για έργα 
και δραστηριότητες με α/α 12 «Χερσαίες εγκαταστά¬ 
σεις διαχείμανσης ή/και μικροεπισκευής σκαφών» 
της κατηγορίας Β της 12ης Ομάδας «Ειδικά έργα 
και δραστηριότητες» του παραρτήματος XII της Υ.Α. 
1958/2012 (Β' 21), όπως εκάστοτε ισχύει. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Το Ν. 4014/2011 «Περιβαλλοντική αδειοδότηση έργων 
και δραστηριοτήτων, ρύθμιση αυθαιρέτων σε συνάρτη¬ 
ση με δημιουργία περιβαλλοντικού ισοζυγίου και άλλες 
διατάξεις αρμοδιότητας Υπουργείου Περιβάλλοντος, 
Ενέργειας και Κλιματικής Αλλαγής» (Α' 209) όπως τρο¬ 
ποποιήθηκε και ισχύει. 

2. Το Ν. 4042/2012 «Ποινική προστασία του περιβάλλο¬ 
ντος - Εναρμόνιση με την Οδηγία 2008/99/ΕΚ - Πλαίσιο 
παραγωγής και διαχείρισης αποβλήτων - Εναρμόνιση με 
την Οδηγία 2008/98/ΕΚ - Ρύθμιση θεμάτων Υπουργείου 
Περιβάλλοντος, Ενέργειας και Κλιματικής Αλλαγής» (Α' 24). 

3. Το Ν. 2971/2001 «Αιγιαλός, παραλία και άλλες δια¬ 
τάξεις» (Α' 285). 

4. Την Υπουργική Απόφαση (Υ.Α.) 1958/2012 «Κατάταξη 
δημόσιων και ιδιωτικών έργων και δραστηριοτήτων σε 
κατηγορίες και υποκατηγορίες σύμφωνα με το Άρθρο 
1 παράγραφος 4 του Ν. 4014/2011 (Α' 209)» (Β' 21). 

5. Την Υπουργική Απόφαση (Υ.Α) 15277/2012 «Εξειδί- 
κευση διαδικασιών για την ενσωμάτωση στις ΑΕΠΟ της 
προβλεπόμενης από τις διατάξεις της Δασικής Νομο¬ 
θεσίας έγκρισης επέμβασης, για τα έργα και δραστη¬ 
ριότητες κατηγοριών Α και Β της ΥΑ 1958/2012 (Β'21), 
σύμφωνα με το άρθρο 12 του Ν. 4014/2011» (Β' 1077). 

6. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α' 87). 

7. Το Ν. 3937/2011 «Διατήρηση της βιοποικιλότητας και 
άλλες διατάξεις» (Α' 60). 

8. Το Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α’ 102). 


9. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Πεδίο Εφαρμογής - Σκοπός 

1. Με την παρούσα απόφαση καθορίζονται οι Πρότυ¬ 
πες Περιβαλλοντικές Δεσμεύσεις (ΠΠΔ), που προβλέπο- 
νται στην παράγραφο 3 του άρθρου 8 του Ν. 4014/2011 
(Α' 209) όπως τροποποιήθηκε και ισχύει, καθώς και οι 
αναγκαίες λεπτομέρειες εφαρμογής του εν λόγω άρ¬ 
θρου, για έργα και δραστηριότητες της κατηγορίας Β 
της 12ης Ομάδας «Ειδικά έργα και δραστηριότητες» του 
παραρτήματος XII της Υ.Α. 1958/2012 (Β' 21), όπως τρο¬ 
ποποιήθηκε και ισχύει και ειδικότερα για τα ακόλουθα 
έργα και δραστηριότητες: 

Α/Α 12 «Χερσαίες εγκαταστάσεις διαχείμανσης ή/και 
μικροεπισκευής σκαφών» 

2. Για άλλα έργα και δραστηριότητες της κατηγορίας 
Β της Υ.Α. 1958/2012, όπως τροποποιήθηκε και ισχύει, που 
τυχόν απαιτούνται για την κατασκευή ή/και τη λειτουρ¬ 
γία των έργων και δραστηριοτήτων της παραγράφου 1 
του παρόντος άρθρου, εφαρμόζονται οι διατάξεις του 
άρθρου 8 του Ν. 4014/2011 και μέχρι την έκδοση των 
αντίστοιχων σχετικών αποφάσεων της παραγράφου 3 
του εν λόγω άρθρου, εφαρμόζονται οι διατάξεις της 
παραγράφου 3 του άρθρου 30 του ίδιου νόμου. 

3. Σκοπός της παρούσας απόφασης είναι η προστα¬ 
σία του φυσικού και ανθρωπογενούς περιβάλλοντος 
με τον προσδιορισμό όλων των αναγκαίων μέτρων και 
περιορισμών που πρέπει να εφαρμόζονται κατά την κα¬ 
τασκευή και λειτουργία των έργων και δραστηριοτήτων 
της παραγράφου 1 του παρόντος άρθρου. 

Άρθρο 2 

Αρμόδια Υπηρεσία 

1. Αρμόδια υπηρεσία για την υπαγωγή σε ΠΠΔ των έρ¬ 
γων και δραστηριοτήτων της παραγράφου 1 του άρθρου 
1 της παρούσας είναι η Δ/νση Περιβάλλοντος και Χωρι¬ 
κού Σχεδιασμού (ΔΙ.ΠΕ.ΧΩ.Σ.) της οικείας Περιφέρειας. 

2. Η ως άνω αρμοδιότητα υπαγωγής σε ΠΠΔ αφορά 
και σε νέα ή υφιστάμενα έργα και δραστηριότητες τα 
οποία εκσυγχρονίζονται, τροποποιούνται, βελτιώνονται 
και εφόσον επέρχεται ουσιαστική μεταβολή, όσον αφο- 

ρά στις επιπτώσεις στο περιβάλλον, ή ανανεώνεται η 
περιβαλλοντική τους άδεια. 

Άρθρο 3 

Διαδικασία υπαγωγής σε ΠΠΔ 

1. Ο φορέας του έργου ή της δραστηριότητας ή ο 
εξουσιοδοτημένος από αυτόν μελετητής υποβάλει στην 
κατά το άρθρο 2 αρμόδια υπηρεσία, συμπληρωμένη και 
υπογεγραμμένη δήλωση υπαγωγής του έργου σε ΠΠΔ. 

Το περιεχόμενο της δήλωσης αυτής ορίζεται στο Πα¬ 
ράρτημα Α της παρούσας απόφασης. Η δήλωση συνο¬ 
δεύεται από την τεκμηρίωση που ορίζεται στο άρθρο 
4 της παρούσας απόφασης. 

2. Μετά την εξέταση των υποβληθέντων στοιχείων και 
εφόσον δεν συντρέχουν λόγοι εφαρμογής των οριζό¬ 
μενων στις παραγράφους 6 ή 7 του παρόντος άρθρου, 
πραγματοποιείται η αυτοδίκαιη υπαγωγή του έργου ή 
της δραστηριότητας σε ΠΠΔ, ως εξής: 

(α) Στην περίπτωση όπου το έργο ή η δραστηριό¬ 
τητα βρίσκεται εν όλω ή εν μέρει εντός περιοχής του 
δικτύου ΝΑΤΙΙΒΑ 2000 (με τις εξαιρέσεις της παρ. 6 
του άρθρου 10 τον Ν. 4014/2011), εκδίδεται απόφαση 
του Περιφερειάρχη για την υπαγωγή σε ΠΠΔ και την 
έκδοση των πρόσθετων όρων της παρ. 3 του άρθρου 
10 του ν. 4014/2011, εάν από τη διαδικασία της Ειδικής 
Οικολογικής Αξιολόγησης προκύψει ότι απαιτούνται τέ¬ 
τοιοι όροι. Για την απόφαση αυτή, χρησιμοποιείται ως 
βάση το υπόδειγμα 1 του Παραρτήματος Β. 

(β) Σε διαφορετική περίπτωση εκδίδεται πράξη υπα¬ 
γωγής του έργου ή της δραστηριότητας σε ΠΠΔ, εντός 
20 ημερών με ευθύνη της αρμόδιας ΔΙ.ΠΕ.ΧΩ.Σ. και χρη¬ 
σιμοποιείται ως βάση το υπόδειγμα 2 του Παραρτήμα¬ 
τος Β. 

3. Γ ια τα έργα και τις δραστηριότητες της παραγρά¬ 
φου 2, περίπτωση (α) του παρόντος άρθρου, η υπαγωγή 
του έργου σε ΠΠΔ εκδίδεται εντός 30 εργάσιμων ημε¬ 
ρών από την υποβολή της δήλωσης υπαγωγής και της 
απαραίτητης τεκμηρίωσής της. 

4. Γ ια τα έργα και τις δραστηριότητες των παραγρά¬ 
φων 1 και 2 του άρθρου 2 της παρούσας, η υποβολή της 
δήλωσης υπαγωγής σε ΠΠΔ και της κατά το άρθρο 4 
απαιτούμενης τεκμηρίωσης, πραγματοποιείται εγκαί¬ 
ρως ώστε η σχετική διαδικασία υπαγωγής σε ΠΠΔ να 
ολοκληρωθεί πριν την έναρξη οποιασδήποτε εργασίας 
κατασκευής. 

5. Σε περίπτωση έργων ή δραστηριοτήτων που χωρο- 
θετούνται εντός περιοχών που εμπίπτουν στις διατάξεις 
της δασικής νομοθεσίας, η υπαγωγή σε ΠΠΔ αποτελεί 
και έγκριση επέμβασης σύμφωνα με την παράγραφο 1 
του άρθρου 12 του Ν. 4014/2011 (Α' 209) όπως εκάστοτε 
ισχύει. 

6. Σε περιπτώσεις που η δήλωση υπαγωγής σε ΠΠΔ 
δεν είναι συμπληρωμένη σε όλα τα απαιτούμενα για την 
κάθε περίπτωση πεδία ή όταν δεν έχουν προσκομιστεί 
όλα τα απαιτούμενα κατά το άρθρο 4 της παρούσας 
στοιχεία τεκμηρίωσης, η αρμόδια υπηρεσία του άρθρου 
2 της παρούσας εντός 10 εργάσιμων ημερών επιστρέφει 
το φάκελο με έγγραφό της, στο οποίο υποδεικνύει τα 
απαιτούμενα προς συμπλήρωση πεδία ή στοιχεία. 

7. Εάν από τα στοιχεία της δήλωσης υπαγωγής, προ¬ 
κύπτει είτε ότι το συγκεκριμένο έργο δεν είναι συμβατό 
με τις απαιτήσεις της περιβαλλοντικής νομοθεσίας ή με 
τα στοιχεία περιβαλλοντικής ευαισθησίας της περιοχής 


(π.χ. σε περίπτωση αρνητικού πορίσματος της Ειδικής 
Οικολογικής Αξιολόγησης), ή εάν διαπιστωθεί ασυμβα- 
τότητα με τις θεσμοθετημένες χρήσεις γης, ή ότι το 
έργο δεν εμπίπτει στο πεδίο εφαρμογής της παρούσας 
απόφασης, η υπηρεσία του άρθρου 2 της παρούσας 
εντός 30 εργάσιμων ημερών ενημερώνει εγγράφως το 
φορέα του έργου ή της δραστηριότητας και δεν προ¬ 
βαίνει σε υπαγωγή του έργου σε ΠΠΔ. 

8. Γ ια έργο ή δραστηριότητα του πεδίου εφαρμογής 
της παρούσας το οποίο δεν έχει υπαχθεί σε ΠΠΔ κατ’ 
εφαρμογή της παραγράφου 7 του παρόντος άρθρου, 
δεν είναι επιτρεπτή η έκδοση οποιαδήποτε άλλης με- 
τέπειτα άδειας. 

9. Η κατά τα ανωτέρω δήλωση υπαγωγής επέχει θέση 
υπεύθυνης δήλωσης του φορέα του έργου ή του εξου¬ 
σιοδοτημένου από αυτόν μελετητή κατά το Ν. 1599/1986 
(Α' 75), όπως εκάστοτε ισχύει. Σε περίπτωση που ο φο¬ 
ρέας του έργου ή ο μελετητής εν γνώσει του υποβάλει 
ψευδή ή ανακριβή στοιχεία στη δήλωση υπαγωγής υπό- 
κειται στις κυρώσεις της παραγράφου 6 του άρθρου 22 
του Ν. 1599/1986 όπως εκάστοτε ισχύουν, και η υπαγωγή 
του έργου σε ΠΠΔ καθίσταται αυτοδικαίως άκυρη ως 
μη νόμιμη. Ως εκ τούτου το έργο ή η δραστηριότητα 
δεν είναι πλέον περιβαλλοντικά αδειοδοτημένο και εάν 
η υλοποίηση ή η λειτουργία του έχει ξεκινήσει, επιβάλ¬ 
λονται οι κυρώσεις του άρθρου 28 του Ν. 1650/1986 (Α' 
160) όπως εκάστοτε ισχύει. 

Άρθρο 4 

Τεκμηρίωση της δήλωσης υπαγωγής σε ΠΠΔ 

Η δήλωση υπαγωγής του έργου ή της δραστηριότητας 
σε ΠΠΔ συνοδεύεται από την ακόλουθη τεκμηρίωση: 

1. Συνοπτική τεχνική έκθεση του έργου ή της δρα¬ 
στηριότητας και τυχόν συνοδών έργων (προαιρετικά). 

2. Χαρτογραφική απεικόνιση του έργου ή της δραστη¬ 
ριότητας και της περιοχής του, ως εξής: 

2.1 Χάρτης προσανατολισμού στην περιοχή του έργου, 
κατάλληλης διαθέσιμης κλίμακας σε υπόβαθρο ΓΥΣ. 

2.2 Τοπογραφικό διάγραμμα γενικής διάταξης του 
έργου, σε κατάλληλη κλίμακα, σε συντεταγμένες των 
συστημάτων αναφοράς ΕΓΣΑ ’87 και \Α/Θ884 

2.3 Χάρτης χρήσεων γης της περιοχής του έργου, σε 
κατάλληλη κλίμακα, σύμφωνα με τον θεσμοθετημένο 
χωρικό και περιβαλλοντικό σχεδίασμά, όπως Περιφερει¬ 
ακά Χωροταξικά ή Ρυθμιστικά Σχέδια, Γ.Π.Σ., Σ.Χ.Ο.Ο.Α.Π., 
Ζ.Ο.Ε., κανονιστικές πράξεις προστασίας της φύσης κ.ά., 
από τον οποίο να προκύπτει το επιτρεπτό υλοποίησης 
του έργου. 

3. Επιτρεπόμενες χρήσεις γης επί κατάλληλου τοπο- 
γραφικού διαγράμματος, όπως προκύπτει από βεβαίωση 
της αρμόδιας υπηρεσίας δόμησης ή από άλλη κανονι¬ 
στική διάταξη. 

4. Γνωμοδότηση της αρμόδιας αρχαιολογικής υπη¬ 
ρεσίας σχετικά με το εάν η περιοχή όπου χωροθετεί- 
ται το έργο ή η δραστηριότητα είναι αρχαιολογικού 
ενδιαφέροντος, με τις εξαιρέσεις που ορίζονται στην 
παράγραφο 4 του άρθρου 2 του Ν. 4014/2011 (Α' 209) 
όπως ισχύει, ή σύμφωνη γνώμη εφόσον το έργο ή η 
δραστηριότητα χωροθετείται εν όλω ή εν μέρει εντός 
κηρυγμένου αρχαιολογικού χώρου, ζωνών προστασίας 
Α' και Β' ή πλησίον αρχαίου κατά την έννοια των άρ¬ 
θρων 12,13 και 10 παρ. 3, αντίστοιχα, του Ν. 3028/2002 
(Α' 153). Στη γνωμοδότηση είναι δυνατόν να προσδι- 

ορίζονται πρόσθετες ή ειδικές περιβαλλοντικές δε¬ 
σμεύσεις, οι οποίες θα συμπεριληφθούν από την κατά 
το άρθρο 2 αρμόδια υπηρεσία στην απόφαση ή πράξη 
υπαγωγής. Η ανωτέρω γνωμοδότηση δεν απαιτείται 
στην περίπτωση υφιστάμενων έργων που τροποποι¬ 
ούνται ή εκσυγχρονίζονται χωρίς αλλαγή των ορίων 
του γηπέδου τους. 

5. Στην περίπτωση που το έργο ή η δραστηριότητα ή 
μέρος αυτών χωροθετείται εκτός σχεδίων πόλεων και 
εκτός ορίων οικισμών, υποβάλλονται επιπλέον: 

5.1 Πράξη χαρακτηρισμού της έκτασης, όπου απαι¬ 
τείται, με βάση τις διατάξεις της δασικής νομοθεσίας 

5.2 Βεβαίωση από την Κτηματική Υπηρεσία του Δη¬ 
μοσίου καθώς και από την οικεία Διεύθυνση Αγροτικής 
Ανάπτυξης, σύμφωνα με την παράγραφο 1 του άρθρου 
2 της Υ.Α. 15277/2012 (Β' 1077) όπως εκάστοτε ισχύει, για 
τη μη ύπαρξη άλλων διαθέσιμων εκτάσεων σύμφωνα με 
την παράγραφο 3 του άρθρου 45 του Ν. 998/1979 (Α' 
289), όπως εκάστοτε ισχύει, μόνο για τις περιπτώσεις 
έργων του πεδίου εφαρμογής της παρούσας τα οποία 
εγκαθίστανται σε δημόσιες δασικές εκτάσεις. 

5.3 Γνωμοδότηση του οικείου Δασαρχείου για τα σχε¬ 
τικά θέματα αρμοδιότητας του, με τυχόν απαιτούμενες 
για δασικούς λόγους πρόσθετες περιβαλλοντικές δε¬ 
σμεύσεις, οι οποίες θα συμπεριληφθούν από την κατά 
το άρθρο 2 αρμόδια υπηρεσία στην απόφαση ή πράξη 
υπαγωγής. Η γνωμοδότηση αυτή ζητείται με βάση το 
υπόδειγμα του Παραρτήματος Γ και εκδίδεται με βάση 
το υπόδειγμα του Παραρτήματος Δ. 

5.4 Οι ανωτέρω πράξεις, βεβαιώσεις, γνωμοδοτήσεις, 
δεν απαιτούνται στην περίπτωση υφιστάμενων έργων 
που τροποποιούνται ή εκσυγχρονίζονται χωρίς αλλαγή 
των ορίων του γηπέδου τους. 

6. Ειδική Οικολογική Αξιολόγηση, με περιεχόμενο σύμ¬ 
φωνο με τις παραγράφους 8 και 10 του άρθρου 11 του 
Ν. 4014/2011, στις περιπτώσεις εκείνες που απαιτείται η 
εφαρμογή της παραγράφου Ι.α του άρθρου 10 του Ν. 
4014/2011 (έργο ή δραστηριότητα εντός περιοχής του 
δικτύου ΝαίυΓα 2000, πλην των περιπτώσεων της παρ. 
6 του ίδιου άρθρου, και οι διατάξεις προστασίας της 
περιοχής δεν περιέχουν σχετικές πρόνοιες για περι¬ 
βαλλοντική αδειοδότηση), ώστε βάσει των άρθρων 2 
και 3 της παρούσας, να εκδοθεί ενιαία απόφαση του 
Περιφερειάρχη για την υπαγωγή σε ΠΠΔ και την έκδοση 
των ενδεχομένως απαιτούμενων πρόσθετων όρων της 
παρ. 3 του άρθρου 10 του Ν. 4014/2011. 

7. Σε περίπτωση έργου ή δραστηριότητας για τα 
οποία εκδόθηκε Απόφαση Έγκρισης Περιβαλλοντικών 
Όρων (ΑΕΠΟ) στο πλαίσιο των διατάξεων που προΐ- 
σχυαν της παρούσας απόφασης, αντίγραφο της ΑΕΠΟ 
αυτής μαζί με τυχόν ανανέωση ή τροποποίησή της. 

Αρθρο 5 

Χρονική διάρκεια ισχύος - 
Τροποποίηση υπαγωγής σε ΠΠΔ 

1. Η υπαγωγή σε ΠΠΔ για τα έργα και δραστηριότητες 
που εμπίπτουν στο πεδίο εφαρμογής της παρούσας 
απόφασης, παραμένει σε ισχύ εφόσον δεν επέρχεται 
μεταβολή στα στοιχεία της δήλωσης υπαγωγής του 
έργου σε ΠΠΔ. 

Μεταγενέστερες τροποποιήσεις των ΠΠΔ, όπως αυτές 
καθορίζονται ακολούθως στο άρθρο 6 της παρούσας 
απόφασης, εφαρμόζονται από την έναρξη ισχύος τους 


σε έργα και δραστηριότητες που έχουν ήδη υπαχθεί, 
χωρίς απαίτηση εκ νέου υπαγωγής τους. 

2. Πριν την υλοποίηση οποιοσδήποτε μεταβολής των 
στοιχείων του έργου ή της δραστηριότητας που δηλώ¬ 
θηκαν κατά την υπαγωγή σε ΠΠΔ, ο φορέας του έργου 
ή ο εξουσιοδοτημένος μελετητής του υποβάλει στην 
υπηρεσία του άρθρου 2 της παρούσας απόφασης, τη 
δήλωση υπαγωγής του παραρτήματος Α και τα δικαι- 
ολογητικά που ορίζονται στο άρθρο 4 της παρούσας, 
προκειμένου να εκτιμηθεί αν απαιτείται τροποποίηση 
της υπαγωγής του έργου σε ΠΠΔ. Στην περίπτωση που 
απαιτείται, η υπηρεσία του άρθρου 2 της παρούσας 
απόφασης υπαγάγει εκ νέου το έργο σε ΠΠΔ σύμφωνα 
με τη διαδικασία του άρθρου 3 της παρούσας, άλλως 
εκδίδει έγγραφο περί μη αναγκαιότητας νέας υπαγω¬ 
γής σε ΠΠΔ. 

Αρθρο 6 

Πρότυπες Περιβαλλοντικές Δεσμεύσεις 

1. Οι Πρότυπες Περιβαλλοντικές Δεσμεύσεις για τα 
έργα του πεδίου εφαρμογής της παρούσας που ανήκουν 
στην 12η ομάδα «Ειδικά έργα και δραστηριότητες» του 
παραρτήματος XII της Υ.Α. 1958/2012 (Β' 21), με α/α 12 
«Χερσαίες εγκαταστάσεις διαχείμανσης ή/και μικρο- 
επισκευής σκαφών» καθορίζονται στο παράρτημα Ε'. 

2. Πρόσθετες ή ειδικές περιβαλλοντικές δεσμεύσεις 
που ενσωματώνονται στην απόφαση ή πράξη υπαγωγής, 
κατ’ εφαρμογή των παραγράφων 4,5.3 και 6 του άρθρου 
4 της παρούσας απόφασης, κατισχύουν ως ειδικότερες 
των δεσμεύσεων του ανωτέρω παραρτήματος Ε'. 

3. Η τήρηση των ΠΠΔ αποτελεί ευθύνη του φορέα 
του έργου ή της δραστηριότητας και είναι υποχρεωτική 
τόσο κατά τη φάση κατασκευής όσο και κατά τη φάση 
λειτουργίας. 

Ο φορέας του έργου ή της δραστηριότητας διατηρεί 
ακέραια την ευθύνη για την τήρηση των ΠΠΔ έστω και 
αν μέρος ή το σύνολο των εργασιών κατασκευής ή λει¬ 
τουργίας πραγματοποιούνται από τρίτους, ανεξαρτήτως 
των τυχόν ευθυνών που φέρουν και οι τελευταίοι για 
κάθε πράξη ή παράλειψη που αντιβαίνει τους όρους της 
παρούσας απόφασης καθώς και της εκάστοτε ισχύου- 
σας περιβαλλοντικής νομοθεσίας. 

Άρθρο 7 

Μεταβατικές διατάξεις 

1. Οι φάκελοι περιβαλλοντικών εκθέσεων, καθώς και 
αντίστοιχοι φάκελοι αιτημάτων για ανανέωση ή τρο¬ 
ποποίηση ΑΕΠΟ που έχουν υποβληθεί πριν την έναρξη 
ισχύος της παρούσας και σύμφωνα με τις μεταβατικές 
διατάξεις της παραγράφου 3 του άρθρου 30 του Ν. 
4014/2011 (Α' 209) για την περιβαλλοντική αδειοδότηση 
έργων και δραστηριοτήτων που εμπίπτουν στο πεδίο 
εφαρμογής της παρούσας απόφασης, ολοκληρώνονται 
ως προς την αξιολόγησή τους και εκδίδονται αντίστοιχα 
οι ΑΕΠΟ και οι αποφάσεις ανανέωσης ή τροποποίησης 
ΑΕΠΟ, σύμφωνα με τις προϊσχύουσες διατάξεις, εκτός 
εάν ο φορέας του έργου ή της δραστηριότητας ζη¬ 
τήσει την υπαγωγή του στις διατάξεις της παρούσας 
απόφασης. 

2. Έργα και δραστηριότητες που εμπίπτουν στο πε¬ 
δίο εφαρμογής της παρούσας απόφασης και διαθέτουν 
ΑΕΠΟ, υπάγονται σε ΠΠΔ σύμφωνα με τα προβλεπόμε- 

να στην παρούσα απόφαση με δήλωση υπαγωγής σε 
ΠΠΔ που υποβάλλεται τουλάχιστον ένα μήνα πριν τη 
λήξη της ΑΕΠΟ. Σε περιπτώσεις που κατά τη διάρκεια 
ισχύος της ΑΕΠΟ πρόκειται να υλοποιηθούν εργασίες 
επέκτασης, εκσυγχρονισμού ή τροποποίησης του έργου, 
η υπαγωγή σε ΠΠΔ γίνεται σύμφωνα με τις διατάξεις 
του άρθρου 5 της παρούσας απόφασης και ανεξαρτή¬ 
τως του χρόνου λήξης της ΑΕΠΟ. 

Άρθρο 8 
Παραρτήματα 

Προσαρτώνται και αποτελούν αναπόσπαστο τμήμα 
της παρούσας τα παραρτήματα Α, Β, Γ, Δ και Ε. 

ΠΑΡΑΡΤΗΜΑ Α: Δήλωση υπαγωγής σε ΠΠΔ. 


ΠΑΡΑΡΤΗΜΑ Β: Υποδείγματα απόφασης και πράξης 
υπαγωγής σε ΠΠΔ. 

ΠΑΡΑΡΤΗΜΑ Γ: Αίτηση προς τις αρμόδιες υπηρεσίες 
για έκδοση γνωμοδότησης έργων και δραστηριοτήτων 
κατηγορίας Β της Υ.Α. 1958/2012 (Β' 21), όπως ισχύει. 

ΠΑΡΑΡΤΗΜΑ Δ: Έντυπο τυποποιημένης γνωμοδότη¬ 
σης δασικών υπηρεσιών για τη διαδικασία υπαγωγής 
σε ΠΠΔ έργων και δραστηριοτήτων κατηγορίας Β της 
Υ.Α. 1958/2012 (Β' 21), όπως ισχύει. 

ΠΑΡΑΡΤΗΜΑ Ε: Πρότυπες Περιβαλλοντικές Δεσμεύ¬ 
σεις για τα έργα με α/α 12 «Χερσαίες εγκαταστάσεις 
διαχείμανσης ή/και μικροεπισκευής σκαφών» της ομά¬ 
δας «Ειδικά έργα και δραστηριότητες». 

ΠΑΡΑΡΤΗΜΑ Α 


ΔΗΛΩΣΗ ΥΠΑΓΩΓΗΣ ΣΕ ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (ΠΠΔ) 

ΓΙΑ ΕΡΓΑ ΚΑΙ ΔΡΑΣΤΗΡΙΟΤΗΤΕΣ ΜΕ Α/Α 12 ΤΗΣ ΚΑΤΗΓΟΡΙΑΣ Β ΤΗΣ 12 ΗΣ ΟΜΑΔΑΣ ΤΗΣ Υ.Α. 1958/2012 (Β 21), 

ΟΠΩΣ ΙΣΧΥΕΙ. 

Α. ΓΕΝΙΚΕΣ ΠΛΗΡΟΦΟΡΙΕΣ 


Α.1 


Στοιχεία του έργου ή δραστηριότητας 


Α.1.1 Γενικά Στοιχεία 


Ονομασία: 


Έτος κατασκευής ή πρώτης λειτουργίας: 
(συμπληρώνεται μόνο για υφιστάμενα έργα ή δραστηριότητες) 


Α.1.2 

Οδός: 


Διεύθυνση/θέση 


Θέση-Περιοχή: 

(π.χ. τοπικό τοπωνύμιο) 


Αριθμός: 

Τ.Κ.: 


Δήμος/οι: 


Περιφερειακή/ες Ενότητα/ες: 


Περιφέρεια/ες: 


ΕΓΣΑ 87 

νΥΟδ 84 

X 

Υ 

<Ρ 

λ 














Συντεταγμένες έργου (χ,γ) 
σε ΕΓΣΑ 87 και \Λ/03 84 

(Για σημειακό ή εκτατικό έργο/δραστηριότητα 
οι συντεταγμένες δίδονται κεντροβαρικά, ενώ 
για γραμμικό έργο δίδονται οι συντεταγμένες 
της αρχής, του τέλους και της μέσης) 


Α.2 


Στοιχεία του φορέα του έργου ή δραστηριότητας 


Επωνυμία: 


Διεύθυνση έδρας: 


Τηλέφωνο: 


Ε-ηταίΙ: 


Ρβχ: 


Υπεύθυνος επικοινωνίας: 


Α.3 


Λόγος κατάθεσης Δήλωσης Υπαγωγής σε ΠΠΔ 


Α.3.1 


Νέο/α έργο/δραστηριότητα 


Α.3.2 


Υφιστάμενο/η έργο/δραστηριότητα χωρίς εκσυγχρονισμό ή επέκταση ή τροποποίηση 


Α.3.3 


Εκσυγχρονισμός ή επέκταση ή τροποποίηση υφιστάμενου/ης έργου ή δραστηριότητας χωρίς επέκταση 
έκτασης επέμβασης 


Α.3.4 


Εκσυγχρονισμός ή επέκταση ή τροποποίηση υφιστάμενου/ης έργου ή δραστηριότητας με επέκταση 
έκτασης επέμβασης 

Β.2 

Στοιχεία περιοχής έργου ή δραστηριότητας 

Β.2.1 

Εντός περιοχής του Δικτύου ΝαΙυτα 2000; 

ΝΑΙ □ 

ΟΧΙ □ 

Εάν ναι, σημειώστε το όνομα και τον κωδικό της περιοχής ΝαίυΐΌ 2000: 

Κωδικός:. Όνομα:. 

Β.2.2 

Εντός ή εν επαφή με σχέδιο πόλεως ή ορίου οικισμού; 

ΝΑΙ □ 

ΟΧΙ □ 

Εάν ναι, σημειώστε το όνομα της πόλης ή του οικισμού:. 

Β.2.3 

Εντός ή εν επαφή με όριο παραδοσιακού οικισμού; 

ΝΑΙ □ 

ΟΧΙ □ 

Εάν ναι, σημειώστε το όνομα του παραδοσιακού οικισμού. 

Β.2.4 

Το έργο πρόκειται να καταλάβει δάσος ή δασική έκταση; 

ΝΑΙ □ 

ΟΧΙ □ 

Β.2.5 

Το έργο χωροθετείται σε περιοχή με συγκεκριμένες δεσμεύσεις χωρικού σχεδιασμού 
(ΓΠΣ, ΣΧΟΑΑΠ, κλπ); 

ΝΑΙ □ 

ΟΧΙ □ 

Εάν ναι, προσδιορίστε:. 

Β.2.6 

Το έργο βρίσκεται σε περιοχή που εμπίπτει στις διατάξεις του Ν.3028/2002 (Α' 153); 

ΝΑΙ □ 

ΟΧΙ □ 

Β.2.7 

Το έργο πρόκειται να καταλάβει αιγιαλό ή παραλία; 

ΝΑΙ □ 

ΟΧΙ □ 


Βάσει των παραπάνω κριτηρίων/μεγεθών και σύμφωνα με την Υ.Α. 1958/2012 (Β'21) όπως ισχύει, το 
συγκεκριμένο έργο ή δραστηριότητα κατατάσσεται στη Β κατηγορία έργων και δραστηριοτήτων της 12 ης ομάδας. 


Γ. ΕΠΙΣΥΝΑΠΤΟΜΕΝΑ ΣΤΟΙΧΕΙΑ ΤΕΚΜΗΡΙΩΣΗΣ 

Σημειώνονται τα δικαιολογητικά που επισυνάπτονται, όπου απαιτείται σύμφωνα με το άρθρο 4 της παρούσας απόφασης: 

Συνοπτική τεχνική έκθεση του έργου ή της δραστηριότητας και τυχόν συνοδών έργων. □ 

Χάρτης προσανατολισμού στην περιοχή του έργου, κατάλληλης διαθέσιμης κλίμακας σε υπόβαθρο ΓΥΣ 

Τοπογραφικό διάγραμμα γενικής διάταξης του έργου σε κατάλληλη κλίμακα, σε συντεταγμένες 
ΕΓΣΑ "87 και νν0584. 

Επιτρεπόμενες χρήσεις γης επί κατάλληλου τοπογραφικού διαγράμματος, όπως προκύπτει 
από βεβαίωση της αρμόδιας υπηρεσίας δόμησης ή από άλλη κανονιστική διάταξη. 

Χάρτης χρήσεων γης της περιοχής του έργου, σε κατάλληλη κλίμακα, σύμφωνα με τον θεσμοθετημένο 
χωρικό και περιβαλλοντικό σχεδίασμά, όπως Περιφερειακά Χωροταξικά ή Ρυθμιστικά Σχέδια, Γ.Π.Σ., 
Σ.Χ.Ο.Ο.Α.Π., Ζ.Ο.Ε., κανονιστικές πράξεις προστασίας της φύσης κ.ά. , από τον οποίο να προκύπτει 
το επιτρεπτό υλοποίησης του έργου. 

Γνωμοδότηση της αρμόδιας αρχαιολογικής υπηρεσίας σχετικά με το εάν η περιοχή όπου χωροθετείται 
το έργο ή η δραστηριότητα είναι αρχαιολογικού ενδιαφέροντος, με τις εξαιρέσεις που ορίζονται στην 
παράγραφο 4 του άρθρου 2 του ν. 4014/2011 (Α' 209) όπως ισχύει (αν απαιτείται σύμφωνα με την παρ. 

4 του άρθρου 4 της παρούσας). 

Σύμφωνη γνώμη της αρμόδιας αρχαιολογικής υπηρεσίας εφόσον το έργο ή η δραστηριότητα 
χωροθετείται εν όλω ή εν μέρει εντός κηρυγμένου αρχαιολογικού χώρου, ζωνών προστασίας Α' και Β' ή 
πλησίον αρχαίου κατά την έννοια των άρθρων 12, 13 και 10 παρ. 3, αντίστοιχα, του ν. 3028/2002 
(Α' 153) (αν απαιτείται σύμφωνα με την παρ. 4 του άρθρου 4 της παρούσας). 

□ 

Πράξη χαρακτηρισμού της έκτασης, όπου απαιτείται σύμφωνα με τις διατάξεις της δασικής νομοθεσίας 

(αν απαιτείται σύμφωνα με την παρ. 5.1 του άρθρου 4 της παρούσας). 

□ 

Βεβαίωση από την Κτηματική Υπηρεσία του Δημοσίου για τη μη ύπαρξη άλλων διαθέσιμων εκτάσεων 
σύμφωνα με την παράγραφο 3 του άρθρου 45 του ν. 998/79 (Α' 289), όπως εκάστοτε ισχύει (αν 
απαιτείται σύμφωνα με την παρ. 5.2 του άρθρου 4 της παρούσας). 

□ 

Βεβαίωση από την οικεία Διεύθυνση Αγροτικής Ανάπτυξης για τη μη ύπαρξη άλλων διαθέσιμων 
εκτάσεων σύμφωνα με την παράγραφο 3 του άρθρου 45 του ν. 998/79 (Α' 289), όπως εκάστοτε ισχύει 
(αν απαιτείται σύμφωνα με την παρ. 5.2 του άρθρου 4 της παρούσας). 

□ 

Γνωμοδότηση οικείου Δασαρχείου σε περίπτωση έργων που υλοποιούνται σε εκτάσεις που διέπονται 
από τις διατάξεις της δασικής νομοθεσίας (αν απαιτείται σύμφωνα με την παρ. 5.3 του άρθρου 4 της 
παρούσας). 

□ 

Ειδική Οικολογική Αξιολόγηση. 

□ 

Υφιστάμενη απόφαση έγκρισης περιβαλλοντικών όρων, ανανέωσή της ή τροποποίησή της. 

□ 

Άλλο (περιγράψτε): 

□ 





Ημερομηνία: ... / ... / ... 

Ο φορέας του έργου ή Ή Ο μελετητής 

δραστηριότητας 


Υπογραφή & Σφραγίδα 


Υπογραφή & Σφραγίδα 

ΠΑΡΑΡΤΗΜΑ Β 

Υποδείγματα απόφασης και πράξεων υπαγωγής σε ΠΠΔ 

Υπόδειγμα 1 

(για την περίπτωση έργων ή δραστηριοτήτων εντός περιοχής δικτύου ΝΑΤυΚΑ 2000) 

ΕΛΛΗΝΙΚΗ ΔΗΜΟΚΡΑΤΙΑ 


ΠΕΡΙΦΕΡΕΙΑ. ΗΜΕΡΟΜΗΝΙΑ 

ΔΙ.ΠΕ.ΧΩ.Σ. Α.Π. 

Οδός/αριθμός. 

Πληροφορίες.... ΠΡΟΣ: (Φορέας του έργου με συνημμένα) 

Τηλ: 

Ραχ: 

θ-πιαίΙ: 


ΑΠΟΦΑΣΗ 

Θέμα: Υπαγωγή σε Πρότυπες Περιβαλλοντικές Δεσμεύσεις του έργου 

. στη θέση . της Π.Ε. της Περιφέρειας 

. και έκδοση πρόσθετων όρων διασφάλισης της ακεραιότητας 

προστατευόμενης περιοχής. 

Έχοντας υπόψη: 

1 . 

2 . 

3. 

(Στο σκεπτικό μνημονεύονται οι διατάξεις της σχετικής νομοθεσίας, η υποβολή της δήλωσης υπαγωγής, καθώς και τα 
έγγραφα ή οι γνωμοδοτήσεις των Υπηρεσιών που είτε συνυποβλήθηκαν με τη δήλωση είτε λήφθηκαν υπόψη κατά τη 
διαδικασία έκδοσης της απόφασης, καθώς και κάθε άλλο σχετικό στοιχείο) 

Αποφασίζουμε 

την υπαγωγή του έργου.σε Πρότυπες Περιβαλλοντικές Δεσμεύσεις και την 

επιβολή πρόσθετων όρων για τη διασφάλιση της ακεραιότητας της επηρεαζόμενης περιοχής 
του δικτύου ΝαΙυιπ, ως εξής: 

I. Στοιχεία του έργου 

(συμπληρώνονται τα αντίστοιχα στοιχεία με βάση τα πεδία της δήλωσης υπαγωγής) 
α. Ονομασία του έργου. 

β. Θέση του έργου . (Τοπωνύμιο, Δήμος, Περιφερειακή Ενότητα, Περιφέρεια) 

γ. Φορέας του έργου . 

δ. Υπεύθυνος του έργου . (Ονοματεπώνυμο, στοιχεία επικοινωνίας) 

II. Υπαγωγή σε Πρότυπες Περιβαλλοντικές Δεσμεύσεις 

Το έργο/δραστηριότητα που αναφέρεται στην παράγραφο I της παρούσας, σύμφωνα με τα 
στοιχεία που δηλώθηκαν υπευθύνως από τον φορέα του/της, υπάγεται στις Πρότυπες 

Περιβαλλοντικές Δεσμεύσεις που καθορίζονται στην Κ.Υ.Α./2013 (Β' ...) (σημειώνεται ο αριθμός 

και το ΦΕΚ της παρούσας κ.υ.α.) και ειδικότερα στο Παράρτημα Ε’ αυτής. 

Επιπλέον, τίθενται ΟΙ ακόλουθοι πρόσθετοι όροι: (όπου απαιτείται, βάσει γνωμοδοτήσεων αρμόδιου 
Δασαρχείου, Αρχαιολογικής Υπηρεσίας) 


III. Πρόσθετοι όροι διασφάλισης της ακεραιότητας της περιοχής . 

(σημειώνεται ο κωδικός και η ονομασία της περιοχής του δικτύου Νοίυτα 2000) 

Κατ’ εφαρμογή της παρ.3 του άρθρου 10 του Ν. 4014/2011, όπως ισχύει, και μετά από Ειδική 
Οικολογική Αξιολόγηση, επιβάλλονται στο έργο/δραστηριότητα που αναφέρεται στην 
παράγραφο I της παρούσας οι ακόλουθοι πρόσθετοι όροι: 


Συνημμένα 


Ο Περιφερειάρχης 
(υπογραφή) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπόδεινιια 2 

(για την περίπτωση έργων ή δραστηριοτήτων εκτός περιοχής δικτύου ΝΑΤΙΣΠΑ 2000) 


ΕΛΛΗΝΙΚΗ ΔΗΜΟΚΡΑΤΙΑ 


ΠΕΡΙΦΕΡΕΙΑ. ΗΜΕΡΟΜΗΝΙΑ 

ΔΙ.ΠΕ.ΧΩ.Σ. Α.Π. 

Οδός/αριθμός. 

Πληροφορίες_ ΠΡΟΣ: (Φορέας του έργου με συνημμένα) 

Τηλ: 

Ροχ: 

6-ΓΠ3ίΙ: 


Θέμα: Υπαγωγή σε Πρότυπες Περιβαλλοντικές Δεσμεύσεις του έργου 

.στη θέση.της Π.Ε.της Περιφέρειας. 

Σχετικά: 1. 

2 . 

(Στα σχετικά μνημονεύονται οι διατάξεις της σχετικής νομοθεσίας, η υποβολή της δήλωσης υπαγωγής με τα έγγραφα ή 
τις γνωμοδοτήσεις των Υπηρεσιών που συνυποβλήθηκαν, καθώς και κάθε άλλο σχετικό στοιχείο) 


I. Στοιχεία του έργου 

(συμπληρώνονται τα αντίστοιχα στοιχεία με βάση τα πεδία της δήλωσης υπαγωγής) 
α. Ονομασία του έργου. 

β. Θέση του έργου . (Τοπωνύμιο, Δήμος, Περιφερειακή Ενότητα, Περιφέρεια) 

γ. Φορέας του έργου . 

δ. Υπεύθυνος του έργου .( Ονοματεπώνυμο, στοιχεία επικοινωνίας) 

II. Υπαγωγή σε Πρότυπες Περιβαλλοντικές Δεσμεύσεις 

Το έργο/δραστηριότητα που αναφέρεται στην παράγραφο I της παρούσας, σύμφωνα με τα 
στοιχεία που δηλώθηκαν υπευθύνως από τον φορέα του/της, υπάγεται στις Πρότυπες 

Περιβαλλοντικές Δεσμεύσεις που καθορίζονται στην ΚΎ.Α./2013 (Β' ...) (σημειώνεται ο αριθμός 

και το φεκ της παρούσας κ.υ.α.) και ειδικότερα στο Παράρτημα Ε’ αυτής. 

Επιπλέον, τίθενται ΟΙ ακόλουθοι πρόσθετοι όροι: (όπου απαιτείται, βάσει γνωμοδοτήσεων αρμόδιου 
Δασαρχείου, Αρχαιολογικής Υπηρεσίας) 


Συνημμένα 


Ο Προϊστάμενος της Διεύθυνσης 
(υπογραφή) 

ΠΑΡΑΡΤΗΜΑ Γ 

ΑΙΤΗΣΗ ΓΙΑ ΕΚΔΟΣΗ ΓΝΩΜΟΔΟΤΗΣΗΣ ΕΡΓΩΝ ΚΑΙ ΔΡΑΣΤΗΡΙΟΤΗΤΩΝ ΚΑΤΗΓΟΡΙΑΣ Β ΤΗΣ Υ.Α. 

1958/2012 (ΦΕΚ 21 Β’), ΟΠΩΣ ΙΣΧΥΕΙ 


ΠΡΟΣ: 

(συμπληρώνεται όνομα υπηρεσίας) 


ΑΡΙΘΜ. ΠΡΩΤΟΚΟΛΛΟΥ: 


ΗΜΕΡΟΜΗΝΙΑ: 


1. Στοιχεία Αΐτούντος (φυσικό πρόσωπο) 


Ο-Η 


Όνομα: 


Επώνυμο: 


Όνομα Πάτερα: 


Επώνυμο Πατέρα: 


Όνομα Μητέρας: 


Επώνυμο Μητέρας: 


Αρ. Δελτ. 
Ταυτότητας: 
Ημερομηνία 
γέννησης: 

Τόπος Κατοικίας: 


Τηλ: 


Α.Φ.Μ.: 


Τόπος Γέννησης: 


Οδός: 


Ραχ: 


(συμπληρώνεται από την Υπηρεσία) 


Αριθ: 


β-ιπαίΙ: 


Τ.Κ. 


2. Στοιχεία Αιτούντος (νομικά πρόσωπα ή ενώσεις προσώπων) 


Α.Φ.Μ: 


Αρ. Καταστατικού: 


Έδρα/Οδός: 


Δήμος/οι: 


Περκρέρεια/ες: 


Επωνυμία: 

Ημ. Επικυρ. 

Καταστατικού: 


Αριθμ: 

Περκρερειακή/ες 

Ενότητα/ες: 


Τ.Κ: 


Τηλ: 


Ραχ: 


θ-πταίΙ: 



Υπεύθυνος Επικοινωνίας: 


3. Θέση και διοικητική υπαγωγή έργου/δραστηριότητας 


Συντεταγμένες έργου (χ,γ) 
σε ΕΓΣΑ 87 και \Λ/<33 84 

(Για σημειακό ή εκτατικό 
έργο/δραστηριότητα οι συντεταγμένες 
δίδονται κεντροβαρικά, ενώ για 
γραμμικό έργο δίδονται οι 
συντεταγμένες της αρχής, του τέλους και 
της μέσης) 

ΕΓΣΑ 87 

νΥ03 84 

X 

Υ 

φ 

λ 














Περκρέρεια/ες: 


Περκρερειακή/ες 

Ενότητα/ες: 


Δήμος/οι: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δηλώνω υπεύθυνα ότι το έργο/δραστηριότητα του παρόντος κατατάσσεται στην κατηγορία Β 
της Υ.Α. 1958/2012 (Β' 21), όπως ισχύει, και συγκεκριμένα στην ομάδα 12 «Ειδικά έργα και 
δραστηριότητες» με α/α 12. Ως εκ τούτου δύναται να υπαχθεί στις Πρότυπες Περιβαλλοντικές 
Δεσμεύσεις που καθορίζονται στην Υ.Α.(ΦΕΚ.). 

Με το παρόν έντυπο ζητώ την προβλεπόμενη από την προαναφερθείσα Υ.Α. γνωμοδότηση της 
Υπηρεσίας σας, υποβάλλοντας συνημμένα τα απαραίτητα δικαιολογητικά. 

Παρακαλώ για τις δικές σας ενέργειες. 


Ημερομηνία 


Ο/Η αιτών/ούσα 


Γ. ΕΠΙΣΥΝΑΠΤΟΜΕΝΑ ΣΤΟΙΧΕΙΑ ΤΕΚΜΗΡΙΩΣΗΣ 

Σημειώνονται τα δικαιολογητικά που επισυνάπτονται, όπου απαιτείται σύμφωνα με το άρθρο 4 της παρούσας απόφασης: 


Συνοπτική τεχνική έκθεση του έργου ή της δραστηριότητας και τυχόν συνοδών έργων ή 
αντίγραφο των μερών Α και Β του Παραρτήματος Α της παρούσας Απόφασης 

□ 

Χάρτης προσανατολισμού στην περιοχή του έργου, κατάλληλης διαθέσιμης κλίμακας σε 
υπόβαθρο ΓΥΣ 

□ 

Τοπογραφικό διάγραμμα γενικής διάταξης του έργου, σε κατάλληλη κλίμακα, σε συντεταγμένες 
ΕΓΣΑ '87 και \Λ/<3384. 

□ 

Φωτογραφική τεκμηρίωση 

□ 

ΠΑΡΑΡΤΗΜΑ Δ 


ΕΝΤΥΠΟ ΤΥΠΟΠΟΙΗΜΕΝΗΣ ΓΝΩΜΟΔΟΤΗΣΗΣ ΔΑΣΙΚΩΝ ΥΠΗΡΕΣΙΩΝ ΓΙΑ ΤΗ ΔΙΑΔΙΚΑΣΙΑ 
ΥΠΑΓΩΓΗΣ ΣΕ ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ ΕΡΓΩΝ ΚΑΙ ΔΡΑΣΤΗΡΙΟΤΗΤΩΝ 
ΚΑΤΗΓΟΡΙΑΣ Β ΤΗΣ Υ.Α. 1958/2012 (ΦΕΚ 21 Β’), ΟΠΩΣ ΙΣΧΥΕΙ 


Ημερομηνία: 
Αρ. Πρωτοκόλλου: 


1. Στοιχεία Γνωμοδοτούσας Υπηρεσίας 


Όνομα Υπηρεσίας: 


Ταχ. Διεύθυνση: 


Τ.Κ. 


Πληροφορίες 


Τηλ: Ροχ: Ε-πιαίΙ: 


2. Τίτλος Έργου ή Δραστηριότητας 


3. Θεσμικό πλαίσιο που διέπει το πεδίο γνωμοδότησης 


Α/Α 

Στοιχείο θεσμικού πλαισίου (ΦΕΚ) 

Τίτλος στοιχείου θεσμικού πλαισίου 














4. Επιτόπια αναγνώριση περιοχής έργου ή δραστηριότητας 



ΝΑΙ 

□ 

Για τις ανάγκες της παρούσας γνωμοδότησης έλαβε χώρα αυτοψία στην περιοχή του 
έργου ή δραστηριότητας 

ΟΧΙ 

□ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Στοιχεία Γνωμοδότησης 


Στο πλαίσιο των αρμοδιοτήτων της, η Υπηρεσία μας γνωμοδοτεί: 
(συμπληρώνεται η κατάλληλη από τις ακόλουθες επιλογές) 

□ θετικά για την υλοποίηση του έργου/δραστηριότητας 

με τις ακόλουθες πρόσθετες περιβαλλοντικές δεσμεύσεις: 
1 . 

2 . 

3. 

(διατυπώνονται οι πρόσθετες περιβαλλοντικές δεσμεύσεις) 


□ αρνητικά για την υλοποίηση του έργου/δραστηριότητας 
για τους ακόλουθους λόγους: 

1 . 

2 . 

3. 

(διατυπώνονται οι λόγοι αρνητικής γνωμοδότησης) 


Υπογραφή 

ΠΑΡΑΡΤΗΜΑ Ε 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) 
ΤΩΝ ΕΡΓΩΝ ΜΕ Α/Α 12 ΤΗΣ ΟΜΑΔΑΣ 
«ΕΙΔΙΚΑ ΕΡΓΑ ΚΑΙ ΔΡΑΣΤΗΡΙΟΤΗΤΕΣ» 

Α. ΓΕΝΙΚΕΣ ΔΕΣΜΕΥΣΕΙΣ 

Α.1 Το έργο ή η δραστηριότητα δεν θα πρέπει να έρ¬ 
χεται σε αντίθεση με τυχόν ειδικούς περιορισμούς, που 
έχουν τεθεί στην περιοχή εγκατάστασης ή με ειδικές 
διατάξεις που ενδεχομένως θέτουν όρους ή/και περιορι¬ 
σμούς ως προς την κατασκευή ή/και την λειτουργία του. 

Α.2 Σε περίπτωση που η δραστηριότητα εγκαθίστα¬ 
ται εντός εκτάσεων που εμπίπτουν στις διατάξεις της 
κείμενης δασικής νομοθεσίας, θα πρέπει: 

α) η υλοποίηση του έργου να γίνεται με τέτοιο τρόπο 
ώστε να εξασφαλίζεται η μικρότερη δυνατή επέμβαση 
σε δασική έκταση, 

β) να πραγματοποιείται τακτικός καθαρισμός της πα- 
ραχωρούμενης έκτασης όπου χωροθετείται η δραστη¬ 
ριότητα για τη μείωση του κινδύνου πυρκαγιάς 

γ) να λαμβάνονται από τον φορέα λειτουργίας όλα 
τα απαραίτητα μέτρα πυροπροστασίας (πρόληψη, κα¬ 
τάσβεση, αντικεραυνική προστασία) για την περίπτωση 
πυρκαγιάς και για την ελαχιστοποίηση του κινδύνου 
μετάδοσής της σε παρακείμενες περιοχές (δημιουργία 
αντιπυρικής ζώνης) και 

δ) ο τρόπος οργάνωσης της αντιπυρικής προστασίας 
να ελεγχθεί και να εγκριθεί από την αρμόδια Πυροσβε¬ 
στική Υπηρεσία. 

Α.3 Να τηρούνται οι διατάξεις του Ν.3028/2002 «Για 
την προστασία των αρχαιοτήτων και εν γένει της πο¬ 
λιτιστικής κληρονομιάς» όπως εκάστοτε ισχύει. 

Α.4 Τα μηχανήματα που τυχόν χρησιμοποιούνται εξω¬ 
τερικά κατά την διάρκεια της λειτουργίας του έργου 
και οι συσκευές εργοταξίου που θα χρησιμοποιηθούν 
κατά την φάση της κατασκευής του έργου να φέρουν 
σήμανση ΟΕ, όπου να αναγράφεται η εγγυημένη στάθ¬ 
μη ΘΧΠτικής ισχύος, όπως προβλέπεται στην υπ’ αριθμ. 
37393/2003 (ΦΕΚ Β' 1418) Κοινή Υπουργική Απόφαση και 
στην υπ’ αριθμ. 9272/2007 (ΦΕΚ Β'286) Κοινή Υπουργική 
Απόφαση, όπως εκάστοτε ισχύουν. 

Α.5 Στην περίπτωση έργου εντός ζώνης αιγιαλού και 
παραλίας θα πρέπει: 

α) Να τηρούνται οι διατάξεις του νόμου 2971/2001 
«Αιγιαλός, παραλία και άλλες διατάξεις» (ΦΕΚ Α' 285/ 
19.12.2001) όπως εκάστοτε ισχύει. 

β) Να ληφθούν όλα τα απαραίτητα μέτρα προς απο¬ 
φυγή ρύπανσης της θάλασσας κατά τις φάσεις κατα¬ 
σκευής και λειτουργίας, καθώς και τυχόν πρόσθετα 
μέτρα που θα υποδειχθούν από την οικεία Λιμενική 
Αρχή, σύμφωνα με τους Ν. 743/1977 (ΦΕΚ Α' 319), όπως 
τροποποιήθηκε με το Π.Δ. 55/98 (ΦΕΚ Α’ 58) και το Ν. 
2252/94 (ΦΕΚ Α' 192) όπως εκάστοτε ισχύουν. 

Β. ΦΑΣΗ ΚΑΤΑΣΚΕΥΗΣ 

Β.1 Τα αδρανή υλικά που θα απαιτηθούν για την κα¬ 
τασκευή του έργου να εξασφαλίζονται από νομίμως 
λειτουργούσες εγκαταστάσεις παραγωγής αδρανών 
υλικών. 

Β.2 Να ληφθούν όλα τα απαραίτητα μέτρα (σήμανση, 
περίφραξη κ.λπ.) για την αποφυγή ατυχημάτων, για την 
προστασία των κατοίκων και των εργαζομένων από 
τους κινδύνους που τυχόν θα δημιουργηθούν κατά την 
κατασκευή του έργου. 


Β.3 Η αποψίλωση τυχόν υφιστάμενης βλάστησης, να 
περιοριστεί στον ελάχιστο απαιτούμενο βαθμό και απο¬ 
κλειστικά για τις ανάγκες κατασκευής του έργου. 

Β.4 Γ ια τις υγειονομικές ανάγκες του προσωπικού του 
εργοταξίου να τοποθετηθούν χημικές τουαλέτες. 

Β.5 Για τη μείωση των αιωρούμενων σωματιδίων λόγω 
των εργασιών, κατ’ ελάχιστον να τηρούνται τα ακό¬ 
λουθα: 

• Οι σωροί των προϊόντων εκσκαφής και των αποθη- 
κευμένων αδρανών και γενικότερα οι χώροι του εργο¬ 
ταξίου να διαβρέχονται περιοδικά, ιδιαίτερα κατά τις 
ξηρές περιόδους. 

• Τα φορτηγά μεταφοράς των αδρανών υλικών και 
των προϊόντων εκσκαφής να είναι καλυμμένα με κατάλ¬ 
ληλα μέσα και να αποφεύγεται η υπερπλήρωσή τους. 

• Το ύψος πτώσης κατά τη διαχείριση των υλικών να 
είναι το ελάχιστο δυνατό. 

Β.6 Απαγορεύεται κάθε αποθήκευση, έστω και προ¬ 
σωρινή, υλικών έξω από τον χώρο του έργου. 

Β.7 Στο χώρο του εργοταξίου να υπάρχουν στεγνά 
απορροφητικά υλικά (άμμος, πριονίδια) για αντιμετώ¬ 
πιση διαρροής πετρελαιοειδών (καυσίμων ή λιπαντικών 
από τυχαία γεγονότα). 

Β.8 Κατά την διάρκεια των κατασκευαστικών εργα¬ 
σιών, απαγορεύεται η οποιαδήποτε επί του χώρου του 
εργοταξίου εργασία συντήρησης του μηχανολογικού 
εξοπλισμού (εργοταξιακά οχήματα και μηχανήματα 
έργου, οχήματα μεταφοράς προσωπικού και υλικών) 
που θα χρησιμοποιηθεί στην κατασκευή του έργου. Οι 
εργασίες αυτές, εφόσον απαιτηθούν, να πραγματοποι¬ 
ούνται στις εγκαταστάσεις κατάλληλα αδειοδοτημένων 
επιχειρήσεων. 

Β.9 Να λαμβάνονται όλα τα κατάλληλα μέτρα για τη 
μείωση στο ελάχιστο των ηχητικών εκπομπών. Σε πε¬ 
ρίπτωση που οι εργασίες κατασκευής λαμβάνουν χώρα 
κοντά σε ευαίσθητες χρήσεις (όπως νοσοκομεία, σχο¬ 
λεία, κατοικίες κ.λπ.) να τηρούνται τα κάτωθι: 

• Να μη λαμβάνουν χώρα εργασίες που προκαλούν 
υψηλά επίπεδα θορύβου κατά τις ώρες κοινής ησυχίας 
σύμφωνα με την κείμενη νομοθεσία. 

• Να αποφεύγεται η παράλληλη χρήση του εξοπλι¬ 
σμού ή των μηχανημάτων του εργοταξίου και να απε- 
νεργοποιείται ο εξοπλισμός που δεν χρησιμοποιείται. 

Β.10 Για την αποφυγή εκπλύσεων που είναι δυνατόν 
να προκύψουν (κυρίως έκπλυση επιχωμάτων) θα πρέπει 
να αποφεύγεται να γίνονται χωματουργικές εργασίες 
κατά τη διάρκεια υψηλών βροχοπτώσεων στην περιοχή 
ή έντονων κυματισμών. 

Β.11 Σε όλο το χρονικό διάστημα λειτουργίας του ερ¬ 
γοταξίου ο κύριος του έργου θα πρέπει να φροντίζει για 
την καλή μορφολογική κατάσταση του χώρου. 

Β.12 Τα προϊόντα εκσκαφών που θα προκύψουν κατά 
τις εργασίες κατασκευής του έργου, κατά προτεραιό¬ 
τητα να αξιοποιηθούν για την κάλυψη των διαφόρων 
αναγκών του έργου, λαμβάνοντας κάθε δυνατή μέριμνα 
για την ελαχιστοποίηση της αλλοίωσης της υφιστάμε¬ 
νης μορφολογίας του εδάφους της περιοχής. 

Β.13 Στην περίπτωση περίσσειας προϊόντων εκσκαφής 
που θα προκύψουν κατά την κατασκευή των έργων να 
τηρηθεί η ισχύουσα νομοθεσία για την απόρριψη υλικών. 

Β.14 Η διαχείριση των μη επικίνδυνων στερεών απο¬ 
βλήτων να πραγματοποιείται σύμφωνα με τα οριζόμενα 
στην υπ’ αριθμ. 50910/2727/2003 (ΦΕΚ Β' 1909) ΚΥΑ και 

στο Ν. 4042/2012 (ΦΕΚ Α' 24), όπως εκάστοτε ισχύουν. 
Η διαχείριση των αποβλήτων που εμπίπτουν στις δια¬ 
τάξεις του Ν. 2939/2001 (ΦΕΚ Α' 179) περί εναλλακτι¬ 
κής διαχείρισης αποβλήτων, όπως εκάστοτε ισχύει να 
πραγματοποιείται σύμφωνα με τις διατάξεις του νόμου 
αυτού και τις κανονιστικές πράξεις που έχουν εκδοθεί 
κατ’ εξουσιοδότηση του και σύμφωνα με τις απαιτήσεις 
και προδιαγραφές των αντίστοιχων εγκεκριμένων από 
το ΥΠΕΚΑ συστημάτων εναλλακτικής διαχείρισης. 

Β.15 Να τοποθετηθούν στον χώρο του εργοταξίου 
κατάλληλοι κάδοι για την συλλογή των αστικού τύ¬ 
που στερεών απορριμμάτων. Τα απόβλητα αυτά είτε 
θα παραλαμβάνονται από απορριμματοφόρο οχήματα 
του οικείου ΟΤΑ, εφόσον εξυπηρετείται η περιοχή του 
έργου, είτε θα μεταφέρονται στο πλησιέστερο σημείο 
συλλογής απορριμμάτων του οικείου ΟΤΑ. 

Β.16 Η διαχείριση των επικίνδυνων αποβλήτων να διε¬ 
ξάγεται σύμφωνα με τις διατάξεις της κείμενης νομοθε¬ 
σίας. Ειδικότερα, τα επικίνδυνα απόβλητα να συλλέγο- 
νται σε κατάλληλα στεγανά δοχεία και να παραδίδονται 
σε αδειοδοτημένες εταιρείες συλλογής και μεταφοράς 
επικίνδυνων αποβλήτων. Στην περίπτωση που πραγ¬ 
ματοποιείται προσωρινή αποθήκευση των αποβλήτων 
αυτών να φυλάσσονται κατάλληλα συσκευασμένα σε 
ειδικά διαμορφωμένο χώρο εντός του εργοταξίου, ο 
οποίος να πληρεί τις προδιαγραφές που ορίζονται στο 
Κεφάλαιο 2 της υπ’ αριθμ. 24944/2006 (ΦΕΚ Β' 791) ΚΥΑ 
όπως εκάστοτε ισχύει. 

Β.17 Μετά την ολοκλήρωση της κατασκευής του έργου: 

α) να απομακρυνθούν οι κάθε είδους εργοταξιακές 
εγκαταστάσεις (γραφεία, συνεργεία, αποθήκες, περι¬ 
φράξεις κλπ.) και να αποκατασταθεί πλήρως ο εργο- 
ταξιακός χώρος. 

β) να απομακρυνθεί και να διαχειριστεί κατάλληλα το 
σύνολο των τυχόντων πλεοναζόντων υλικών σύμφωνα 
με την κείμενη νομοθεσία. 

Γ. ΦΑΣΗ ΛΕΙΤΟΥΡΓΙΑΣ 

Γ.1 Απαγορεύεται η διενέργεια εργασιών αμμοβολής 
και υδροβολής. 

Γ.2 Απαγορεύεται η κάθε μορφής καύση υλικών (λά¬ 
στιχα, λάδια κ.α.) στην περιοχή του έργου. 

Γ.3 Να τηρούνται τα όρια του Π.Δ. 1180/81 (ΦΕΚ Α' 293) 
για τις εκπομπές αερίων αποβλήτων. 

Γ.4 Να λαμβάνονται όλα τα απαραίτητα μέτρα για την 
αποφυγή της έκλυσης σκόνης. 


Γ.5 Να επιδιωχθεί η χρήση χρωμάτων χαμηλής περιε¬ 
κτικότητας σε διαλύτη, όπου αυτό είναι δυνατό. 

Γ.6 Απαγορεύεται η ανεξέλεγκτη διάθεση υγρών και 
στερεών αποβλήτων ή/και ιλύος στο περιβάλλον. 

Γ.7 Απαγορεύεται η απόρριψη παλαιών λαδιών επί του 
εδάφους. Τα μεταχειρισμένα ορυκτέλαια θα διαχειρί¬ 
ζονται σύμφωνα με τα προβλεπόμενα στο Π.Δ. 82/2004 
(ΦΕΚ Α' 64/02-03-04), θα συλλέγονται σε ειδικά δοχεία 
και θα διατίθενται μέσω αντίστοιχου εγκεκριμένου 
από το ΥΠΕΚΑ Συλλογικού Συστήματος Εναλλακτικής 
Διαχείρισης σε κατάλληλα αδειοδοτημένες εταιρίες 
διαχείρισης. 

Γ.8 Τα αστικού τύπου απορρίμματα να συλλέγονται 
καθημερινά και να απομακρύνονται σε τακτά διαστή¬ 
ματα από τους κατάλληλους φορείς. 

Γ.9 Η διαχείριση των τυχόν επικίνδυνων αποβλήτων 
να γίνεται σύμφωνα με τις διατάξεις των ΚΥΑ υπ’ αριθμ. 
13588/725/28.03.2006 (ΦΕΚ Β' 383), 24944/1159/30.06.2006 
(ΦΕΚ Β' 791), 8668/02.03.2007 (ΦΕΚ Β' 287) και το Ν. 
4042/2012 (ΦΕΚ Α' 24) όπως ισχύουν. 

Γ.10 Η διαχείριση των ρευμάτων αποβλήτων, τα οποία 
εμπίπτουν στο πεδίο εφαρμογής του Ν. 2939/2001 όπως 
ισχύει (ΦΕΚ Α' 179) να γίνεται σύμφωνα με τις διατά¬ 
ξεις είτε του παραπάνω νόμου (π.χ. για τα απόβλητα 
συσκευασίας), είτε του αντίστοιχου για κάθε ρεύμα Π.Δ., 
που έχει εκδοθεί σε εφαρμογή του νόμου. 

Γ.11 Να μη χρησιμοποιούνται έλαια που περιέχουν πο- 
λυχλωριωμένα διφαινύλια ή τριφαινύλια (ΡΟΒε ή ΡΟΤε) 
και βαφές που περιέχουν οργανοκασσιτερικές ενώσεις. 
Στο πλαίσιο αυτό θα πρέπει να τηρούνται οι διατάξεις 
της κείμενης νομοθεσίας που αφορά στον έλεγχο και 
στην απαγόρευση οργανοκασσιτερικών ενώσεων (Ν. 
3394/2005, ΦΕΚ Α' 243, Κανονισμός 782/2003) και πο- 
λυχλωριωμένων υδρογονανθράκων ΡΟΒ και ΡΟΤ (Κ.Υ.Α. 
7589/731/2000, ΦΕΚ Β' 514 και Κ.Υ.Α. 18083/1098Ε.103/2003, 
ΦΕΚ Β' 606). 

Γ.12 Να υπάρχει εξοπλισμός πρόληψης και καταπολέ¬ 
μησης ρύπανσης θάλασσας από πετρελαιοειδή (πλω¬ 
τά φράγματα, απορροφητικά υλικά κ.λπ), εγκεκριμένου 
τύπου, που θα υποδειχθεί από την αρμόδια Λιμενική 
Αρχή, καθώς και εγκεκριμένο, συμβατό με το τοπικό 
Σχέδιο της Λιμενικής Αρχής, «Σχέδιο'Εκτακτης Ανάγκης» 
(ΟΟΝΤΙΝΘΕΝΟΥ ΡΕΑΝ) που θα εφαρμόζεται κατά την 
αντιμετώπιση περιστατικών ρύπανσης της θάλασσας, 
σύμφωνα με το Ν. 2252/1994 (Α' 192)». 


Άρθρο 9 

Ηλεκτρονική διαχείριση ΠΠΔ 

Οι διαδικασίες της παρούσας απόφασης είναι δυνατόν να πραγματοποιηθούν ηλεκτρονικά μετά την εφαρμογή 
των προβλεπόμενων στο άρθρο 18 του Ν. 4014/2011. 

Άρθρο 10 
Έναρξη Ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 2013 

οι ΥΠΟΥΡΓΟΙ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












